

**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΤΤΙΚΗΣ**

**ΔΗΜΟΣ ΑΓΙΑΣ ΒΑΡΒΑΡΑΣ**

**ΔΗΜΟΤΙΚΗ ΕΠΙΤΡΟΠΗ ΔΙΑΒΟΥΛΕΥΣΗΣ**

ΠΡΑΚΤΙΚΟ

ΔΙΑ ΠΕΡΙΦΟΡΑΣ ΣΥΝΕΔΡΙΑΣΗΣ (άρθρο 10 ΠΝΠ 11.3.2020)

ΔΗΜΟΤΙΚΗΣ ΕΠΙΤΡΟΠΗΣ ΔΙΑΒΟΥΛΕΥΣΗΣ

**1η ΣΥΝΕΔΡΙΑΣΗ**

**Πέμπτη 26.5.2020, ώρα 12μ**

(ΟΡΘΗ ΕΠΑΝΑΛΗΨΗ)

**ΘΕΜΑΤΑ ΗΜΕΡΗΣΙΑΣ ΔΙΑΤΑΞΗΣ**

1. Έγκριση εσωτερικού κανονισμού λειτουργίας παιδικών και βρεφονηπιακών σταθμών Δήμου Αγίας Βαρβάρας

**Στη συνεδρίαση συμμετείχαν μέσω αποστολής ηλεκτρονικού μηνύματος ή αποστολής sms στο κινητό του Προέδρου οι κάτωθι:**

|  |  |  |  |
| --- | --- | --- | --- |
|  | **ΦΟΡΕΙΣ** | ΦΟΡΕΑΣ | ΣΥΜΜΕΤΕΧΩΝ/ΣΥΜΜΕΤΕΧΟΥΣΑ |
| 1. | **ΒΑΣΙΛΙΚΗ – ΕΛΕΝΗ ΦΙΛΗ (Τακτικό)** | ΕΔΟΚ ΑΓΙΑΣ ΒΑΡΒΑΡΑΣ | **ΝΑΙ** |
| 2. | **ΑΙΚΑΤΕΡΙΝΗ ΚΩΣΤΟΥΛΑ (Τακτικό)** | ΣΥΛΛΟΓΟΣ ΓΟΝΕΩΝ & ΚΗΔΕΜΟΝΩΝ 5ου ΔΗΜΟΤΙΚΟΥ ΣΧΟΛΕΙΟΥ ΑΓΙΑΣ ΒΑΡΒΑΡΑΣ | **ΝΑΙ** |
| 3. | **ΠΑΝΑΓΙΩΤΗΣ ΟΡΘΟΔΟΞΟΥ (Τακτικό)** | ΘΕΑΤΡΙΚΟ ΕΡΓΑΣΤΗΡΙ ΔΗΜΟΥ ΑΓΙΑΣ ΒΑΡΒΑΡΑΣ | **ΝΑΙ** |
| 4. | **ΓΕΩΡΓΙΟΣ ΚΡΑΝΗΣ (Τακτικό)** | ΟΔΥΣΣΕΑΣ ΑΓΙΑΣ ΒΑΡΒΑΡΑΣ | **ΝΑΙ** |
| 5. | **ΑΝΑΣΤΑΣΙΟΣ ΓΕΡΓΗΣ (Τακτικό)** | ΣΥΛΛΟΓΟΣ ΓΟΝΕΩΝ & ΚΗΔΕΜΟΝΩΝ 1ου ΔΗΜΟΤΙΚΟΥ ΣΧΟΛΕΙΟΥ ΑΓΙΑΣ ΒΑΡΒΑΡΑΣ | **ΝΑΙ** |
| 6. | **ΚΑΛΛΙΟΠΗ ΓΙΑΚΟΥΜΑΤΟΥ (Τακτικό)** | ΣΥΛΛΟΓΟΣ ΓΟΝΕΩΝ & ΚΗΔΕΜΟΝΩΝ 2ου ΓΥΜΝΑΣΙΟΥ ΑΓΙΑΣ ΒΑΡΒΑΡΑΣ | **ΝΑΙ** |
| 7. | **ΠΑΝΑΓΙΩΤΗΣ ΒΑΣΙΛΕΙΟΥ (Τακτικό)** | ΣΥΛΛΟΓΟΣ ΓΟΝΕΩΝ & ΚΗΔΕΜΟΝΩΝ 1ου ΛΥΚΕΙΟΥ ΑΓΙΑΣ ΒΑΡΒΑΡΑΣ | **ΝΑΙ** |
| 8. | **ΠΑΝΑΓΙΩΤΗΣ ΚΑΡΑΤΖΑΣ (Τακτικό)** | Α.Π.Ε. ΑΓΙΑ ΕΛΕΟΥΣΑ | **ΝΑΙ** |
| 9. | **ΕΜΜΑΟΥΗΛ ΧΟΡΤΑΡΙΑΣ (Τακτικό)** | Α.Σ. ΤΑΕΚΒΟΝΤΟ ΑΓΙΑΣ ΒΑΡΒΑΡΑΣ | **ΝΑΙ** |
| 10. | **ΙΩΑΝΝΗΣ ΠΑΠΑΘΑΝΑΣΑΚΗΣ (Τακτικό)** | ΕΝΩΣΗ ΚΡΗΤΩΝ ΑΓΙΑΣ ΒΑΡΒΑΡΑΣ “Η ΜΕΓΑΛΟΝΗΣΟΣ” | **ΝΑΙ** |
| 11. | **ΡΟΥΛΑ ΚΑΜΜΕΝΟΥ – ΦΑΙΤΑΚΗ (Τακτικό)** | ΕΝΩΣΗ ΣΥΛΛΟΓΩΝ ΓΟΝΕΩΝ & ΚΗΔΕΜΟΝΩΝ  | **ΝΑΙ** |
| 12. | **ΔΗΜΗΤΡΙΟΣ ΓΕΡΟΓΙΑΝΝΗΣ (Τακτικό)** | ΣΥΛΛΟΓΟΣ ΓΟΝΕΩΝ & ΚΗΔΕΜΟΝΩΝ 8ου ΔΗΜΟΤΙΚΟΥ ΣΧΟΛΕΙΟΥ ΑΓΙΑΣ ΒΑΡΒΑΡΑΣ | **Δε συμμετείχε**  |
| 13. | **ΣΤΕΛΛΑ ΖΟΥΓΑΝΕΛΗ (Τακτικό)** | ΑΘΛΗΤΙΚΟΣ ΣΥΛΛΟΓΟΣ ΣΙΔΕΡΕΝΙΑ ΟΜΑΔΑ | **ΝΑΙ** |
| 14. | **ΑΘΗΝΑ ΣΙΔΕΡΑ (Τακτικό)****ΑΦΡΟΔΙΤΗ ΜΠΙΖΙΟΥ (Αναπληρωματικό)** | ΦΙΛΟΖΩΙΚΟ ΣΩΜΑΤΕΙΟ “Η ΑΓΙΑ ΒΑΡΒΑΡΑ” | **Δε συμμετείχε** |
| 15. | **ΚΥΡΙΑΚΗ ΛΕΝΑ (Τακτικό)** | ΣΥΛΛΟΓΟΣ ΓΟΝΕΩΝ & ΚΗΔΕΜΟΝΩΝ 2ου ΔΗΜΟΤΙΚΟΥ ΣΧΟΛΕΙΟΥ ΑΓΙΑΣ ΒΑΡΒΑΡΑΣ | **ΝΑΙ** |
| 16. | **ΧΑΡΑΛΑΜΠΟΣ ΛΑΖΑΡΙΔΗΣ (Τακτικό)****ΕΛΛΗ ΜΑΥΡΟΠΟΥΛΟΥ (Αναπληρωματικό** | ΠΑΝΕΛΛΗΝΙΑ ΕΝΩΣΗ ΠΟΝΤΙΩΝ ΕΠΙΣΤΗΜΟΝΩΝ ΑΠΟ ΠΡΩΗΝ ΕΣΣΔ | **Δε συμμετείχε** |
| 17. | **ΙΩΑΝΝΗΣ ΛΕΒΕΝΤΙΔΗΣ (Τακτικό)****ΚΩΝΣΤΑΝΤΙΝΟΣ ΠΑΥΛΙΔΗΣ (Αναπληρωματικό)** | ΑΘΛΗΤΙΚΟΣ & ΠΟΛΙΤΙΣΤΙΚΟΣ ΣΥΛΛΟΓΟΣ ΠΟΝΤΙΩΝ ΑΓΙΑΣ ΒΑΡΒΑΡΑΣ | **Δε συμμετείχε** |
| 18. | **ΑΘΑΝΑΣΙΟΣ ΤΣΕΚΟΥΡΑΣ (Τακτικό)****ΑΓΓΕΛΙΚΗ ΜΑΝΔΕΚΗ (Αναπληρωματικό)** | ΣΥΛΛΟΓΟΣ ΗΠΕΙΡΩΤΩΝ ΑΓΙΑΣ ΒΑΡΒΑΡΑΣ «ΑΠΕΙΡΩΤΑΝ» | **Δε συμμετείχε** |
|  | **ΔΗΜΟΤΕΣ** | **ΔΗΜΟΤΗΣ** |  |
|  | **Τακτικά μέλη** |  |  |
| 1. | **ΜΑΡΙΑ ΛΥΒΙΑΚΗ (Τακτικό)** | ΔΗΜΟΤΗΣ  | **Δε συμμετείχε** |
| 2. | **ΓΕΩΡΓΙΟΣ ΚΑΛΑΝΤΖΗΣ (Τακτικό)** | ΔΗΜΟΤΗΣ | **Δε συμμετείχε** |
| 3. | **ΙΩΑΝΝΗΣ ΛΑΤΣΗΣ (Τακτικό)** | ΔΗΜΟΤΗΣ | **ΝΑΙ** |
| 4. | **ΕΥΘΥΜΙΟΣ ΑΜΟΙΡΙΔΗΣ (Τακτικό)** | ΔΗΜΟΤΗΣ | **ΝΑΙ** |
| 5. | **ΣΠΥΡΙΔΩΝΑΣ ΜΠΑΡΑΣ (Τακτικό)** | ΔΗΜΟΤΗΣ | **ΝΑΙ** |
| 6. | **ΑΡΓΥΡΩ ΧΑΤΖΗΠΑΝΑΓΙΩΤΟΥ (Τακτικό)** | ΔΗΜΟΤΗΣ | **ΝΑΙ** |
|  | **Αναπληρωματικά μέλη (με σειρά προτεραιότητας)** |  |  |
| 1. | **ΔΗΜΗΤΡΟΥΛΑ ΣΟΥΜΠΑΣΗ (Αναπληρωματικό)**  | ΔΗΜΟΤΗΣ  |  |
| 2. | **ΕΥΓΕΝΙΑ ΠΑΠΑΝΙΚΟΛΑ (Αναπληρωματικό)** | ΔΗΜΟΤΗΣ |  |
| 3. | **ΑΙΚΑΤΕΡΙΝΗ ΚΟΥΓΙΟΥΜΤΖΗ (Αναπληρωματικό)** | ΔΗΜΟΤΗΣ |  |
| 4. | **ΑΘΑΝΑΣΙΑ ΑΜΠΑΤΖΗ (Αναπληρωματικό)** | ΔΗΜΟΤΗΣ |  |
| 5. | **ΚΩΝΣΤΑΝΤΙΝΟΣ ΧΡΗΣΤΟΥ (Αναπληρωματικό)** | ΔΗΜΟΤΗΣ |  |
| 6. | **ΑΧΙΛΛΕΑΣ ΓΕΩΡΓΑΝΤΖΑΣ (Αναπληρωματικό)** | ΔΗΜΟΤΗΣ |  |

**ΠΡΟΕΔΡΟΣ:** Υπάρχουσας απαρτίας με συμμετέχοντα **δεκατρία (13) μέλη (εκπρόσωποι φορέων) με δικαίωμα ψήφου**, από τα δεκαοκτώ (18).

Αφού τηρήθηκαν νόμιμες διαδικασίες για τη σύγκληση δια περιφοράς συνεδρίαση της επιτροπής, αρχίζει η 1η συνεδρίαση της Δημοτικής Επιτροπής Διαβούλευσης για το έτος 2020.

Για τα πρακτικά της επιτροπής ορίζεται η υπάλληλος κα Ζαχαρία Βιργινία.

Στη συνεδρίαση συμμετέχουν προκειμένου να δώσουν διευκρινίσεις όπου απαιτηθεί :

1. ο Δήμαρχος κ. Λάμπρος Μίχος
2. ο Αντιδήμαρχος παιδιού κ. Δημήτριος Σωτηρόπουλος
3. ο Γενικός Γραμματέας του Δήμου κ. Ραγκούσης Ευστάθιος

Αρχίζει η συζήτηση για το ένα και μοναδικό θέμα της ημερήσιας διάταξης.

**1ο ΘΕΜΑ: Έγκριση εσωτερικού κανονισμού λειτουργίας παιδικών και βρεφονηπιακών σταθμών Δήμου Αγίας Βαρβάρας**

**ΠΡΟΕΔΡΟΣ:** Σύμφωνα με τις διατάξεις του άρθρου 76 του Ν.3852/2010, όπως τροποποιήθηκε με το άρθρο 78, του Ν.4555/2018, η Δημοτική Επιτροπή Διαβούλευσης μπορεί να διατυπώνει παρατηρήσεις επί του περιεχομένου του κανονιστικού χαρακτήρα αποφάσεων.

Σας έχει τεθεί ήδη υπόψη η σχετική εισήγηση.

Εγκρίνω την εισήγηση και σας καλώ να καταθέσετε τις παρατηρήσεις σας.

Η γνώμη των μελών της επιτροπής θα καταγραφεί σε πρακτικό και η απόφαση θα προωθηθεί στο Δημοτικό Συμβούλιο το οποίο είναι αρμόδιο για την ψήφισή του θέματος.

**ΜΕΛΗ ΕΠΙΤΡΟΠΗΣ (ΕΚΠΡΟΣΩΠΟΙ ΦΟΡΕΩΝ):**

**1.ΡΟΥΛΑ ΚΑΜΜΕΝΟΥ – ΦΑΙΤΑΚΗ – Τακτικό μέλος (ΕΚΠΡΟΣΩΠΟΣ ΦΟΡΕΑ):** Διάβασα τον κανονισμό λειτουργίας των δημοτικών παιδικών και βρεφονηπιακών σταθμών της πόλης μας και τις διορθώσεις που έγιναν και είμαι σύμφωνη με αυτές! Ψηφίζω υπέρ!

**2. ΒΑΣΙΛΙΚΗ - ΕΛΕΝΗ ΦΙΛΗ – Τακτικό μέλος (ΕΚΠΡΟΣΩΠΟΣ ΦΟΡΕΑ):** Συμμετέχω στην επιτροπή διαβούλευσης και εγκρίνω τον κανονισμό λειτουργίας των βρεφονηπιακών σταθμών.

**3. ΑΙΚΑΤΕΡΙΝΗ ΚΩΣΤΟΥΛΑ – Τακτικό μέλος (ΕΚΠΡΟΣΩΠΟΣ ΦΟΡΕΑ):** Στο άρθρο 4 μία μικρή διόρθωση. Για την εγγραφή των παιδιών με δυσκολίες να ζητάμε επίσημη γνωμάτευση από Δημόσιο πιστοποιημένο φορέα και όχι από οποιονδήποτε ιατρό. Συμμετέχω και ψηφίζω υπέρ της πρότασης για τον κανονισμό των παιδικών σταθμών.

**4. ΑΝΑΣΤΑΣΙΟΣ ΓΕΡΓΗΣ – Τακτικό μέλος (ΕΚΠΡΟΣΩΠΟΣ ΦΟΡΕΑ):**  ο Σύλλογος Γονέων του 1ου Δημοτικού Αγίας Βαρβάρας ψηφίζει κατά του κανονισμού λειτουργίας των παιδικών σταθμών, καταγγέλλουμε την διαδικασία και συμφωνούμε με το σωματείο των εργαζομένων να αναβληθεί η συζήτηση και να διεξαχθεί όταν θα μπορούν όλοι οι εμπλεκόμενοι φορείς να την παρακολουθήσουν και να αναπτύξουν τις απόψεις τους. Eπίσης, επισημαίνουμε τα ακόλουθα:

Α) Είμαστε κατά των τροφείων στους β/ν σταθμούς και ζητάμε την δωρεάν πρόσβαση σε όλα τα παιδιά.

Β) Ζητάμε μικρότερα τμήματα νηπίων ειδικά στην εποχή που διανύουμε.

**5. ΣΤΕΛΛΑ ΖΟΥΓΑΝΕΛΗ – Tακτικό μέλος (ΕΚΠΡΟΣΩΠΟΣ ΦΟΡΕΑ):** Στη διαβούλευση στέλνουμε μέιλ καταψήφισης για 2 λόγους:

Α) Δωρεάν τροφεία σε όλα τα παιδιά

Β) μικρότερα τμήματα νηπίων. Ο κανονισμός αναφέρει 25 ανά τμήμα και ο αριθμός είναι απαγορευτικός την εποχή του κορωνοϊού

Γ) συμφωνούμε με το σωματείο των εργαζομένων να αναβληθεί η συζήτηση και να διεξαχθεί όταν θα μπορούν όλοι οι εμπλεκόμενοι φορείς να την παρακολουθήσουν και να πουν τις απόψεις τους.

**6. ΓΕΩΡΓΙΟΣ ΚΡΑΝΗΣ – Τακτικό μέλος (ΕΚΠΡΟΣΩΠΟΣ ΦΟΡΕΑ):** Συμμετέχω και ψηφίζω υπέρ της πρότασης του κανονισμού των παιδικών σταθμών όπως αυτή περιγράφεται στην εισήγηση από τον Πρόεδρο της επιτροπής.

**7. ΠΑΝΑΓΙΩΤΗΣ ΚΑΡΑΤΖΑΣ – Τακτικό μέλος (ΕΚΠΡΟΣΩΠΟΣ ΦΟΡΕΑ):** Συμμετέχω και εγκρίνω τον κανονισμό.

**8. ΕΜΜΑΝΟΥΗΛ ΧΟΡΤΑΡΙΑΣ – Τακτικό μέλος (ΕΚΠΡΟΣΩΠΟΣ ΦΟΡΕΑ):** Εγκρίνω τον κανονισμό λειτουργίας των παιδικών σταθμών.

**9. ΚΑΛΛΙΟΠΗ ΓΙΑΚΟΥΜΑΤΟΥ – Τακτικό μέλος (ΕΚΠΡΟΣΩΠΟΣ ΦΟΡΕΑ):** Εγκρίνω τον εσωτερικό κανονισμό λειτουργίας των βρεφονηπιακών παιδικών σταθμών.

**10. ΠΑΝΑΓΙΩΤΗΣ ΟΡΘΟΔΟΞΟΥ – Τακτικό μέλος (ΕΚΠΡΟΣΩΠΟΣ ΦΟΡΕΑ):** Συμφωνώ με την κυρία Κωστούλα δε γνωρίζω βέβαια αν στον κανονισμό συμπεριλαμβάνονται και τα απαιτούμενα δικαιολογητικά. Εγκρίνω τον κανονισμό λειτουργίας των βρεφονηπιακών και παιδικών σταθμών του Δήμου μας.

**11. ΠΑΝΑΓΙΩΤΗΣ ΒΑΣΙΛΕΙΟΥ – Τακτικό μέλος (ΕΚΠΡΟΣΩΠΟΣ ΦΟΡΕΑ):** Εγκρίνω το σχέδιο λειτουργίας των δημοτικών παιδικών και βρεφονηπιακών σταθμών.

**12. ΚΥΡΙΑΚΗ ΛΕΝΑ – Τακτικό μέλος (ΕΚΠΡΟΣΩΠΟΣ ΦΟΡΕΑ):** Ψηφίζω και εγκρίνω τον κανονισμό λειτουργίας εκτός του άρθρου 6.

**13. ΙΩΑΝΝΗΣ ΠΑΠΑΘΑΝΑΣΑΚΗΣ – Τακτικό μέλος (ΕΚΠΡΟΣΩΠΟΣ ΦΟΡΕΑ):** Για το θέμα στην επιτροπή διαβούλευσης ψηφίζω όχι.

**ΜΕΛΗ ΕΠΙΤΡΟΠΗΣ (ΔΗΜΟΤΕΣ):**

**1. ΑΡΓΥΡΩ ΧΑΤΖΗΠΑΝΑΓΙΩΤΟΥ - Τακτικό μέλος (ΔΗΜΟΤΙΣΣΑ):** Δηλώνω παρούσα στην 1η συνεδρίαση της Δημοτικής Επιτροπής Διαβούλευσης για το έτος 2010 με θέμα «Έγκριση εσωτερικού κανονισμού λειτουργίας παιδικών και βρεφονηπιακών σταθμών Δήμου Αγίας Βαρβάρας» και ψηφίζω υπέρ της εισήγησης του Προέδρου.

**2. ΣΠΥΡΙΔΩΝ ΜΠΑΡΑΣ – Τακτικό μέλος (ΔΗΜΟΤΗΣ):** Συμμετέχω στην επιτροπή διαβούλευσης και εγκρίνω τον εσωτερικό κανονισμό λειτουργίας παιδικών και βρεφονηπιακών σταθμών.

**3. ΙΩΑΝΝΗΣ ΛΑΤΣΗΣ – Τακτικό μέλος (ΔΗΜΟΤΗΣ):** Συμφωνώ με τον κανονισμό λειτουργίας των παιδικών σταθμών ως έχει.

**4. ΕΥΘΥΜΙΟΣ ΑΜΟΙΡΙΔΗΣ – Τακτικό μέλος (ΔΗΜΟΤΗΣ):** Συμφωνώ με το σχέδιο κανονισμού λειτουργίας των δημοτικών παιδικών και βρεφονηπιακών σταθμών.

**ΠΡΟΕΔΡΟΣ:** Σχετικά με τις παρατηρήσεις του κ. Γέργη και της κας Ζουγανέλη, δεν είναι αυθαίρετη επιλογή της διοίκησης η δια περιφοράς συνεδρίαση αλλά επιβαλλόμενη από τις περιστάσεις. Το θέμα της ψήφισης του κανονισμού των δημοτικών παιδικών και βρεφονηπιακών σταθμών είναι σοβαρό και λόγω της φύσεως του θα απαιτούσε ζωντανή συζήτηση και διάλογο. Δεν μπορεί όμως να καθυστερήσει έως ότου μεταβληθούν οι συνθήκες διότι επείγει να θεσπιστεί - ο κανονισμός - αφού βρισκόμαστε ήδη στην περίοδο των εγγραφών βρεφών και νηπίων για τη νέα σχολική περίοδο.

Όπως προκύπτει από τα μηνύματα που εστάλησαν από τα μέλη, ο Εσωτερικός Κανονισμός Λειτουργίας των δημοτικών παιδικών και βρεφονηπιακών σταθμών **εγκρίνεται** **κατά πλειοψηφία.**

Όλες οι παρατηρήσεις μας, όπως καταγράφηκαν θα αναρτηθούν στην ιστοσελίδα του δήμου και θα κοινοποιηθούν στο Δημοτικό Συμβούλιο.

Η ώρα είναι 2μμ. Η συνεδρίαση της επιτροπής ολοκληρώθηκε και λύεται.

**Η ΓΡΑΜΜΑΤΕΑΣ Ο ΠΡΟΕΔΡΟΣ**

 **ΖΑΧΑΡΙΑ ΒΙΡΓΙΝΙΑ ΒΟΣΣΟΣ ΒΑΣΙΛΕΙΟΣ**